[{"text_idx": "#000003", "text": "An emsav gallaouek o vont war-raok !"}, {"text_idx": "#000004", "text": "Abaoe un nebeud miziou\u0300 ez eus birvilh e bed ar gallaoueg, oberou\u0300 a bep seurt a vez kinniget gant ar stourmerien evit gwarezin\u0303 ha lakaat war wel o yezh, hag a zo en arvar bras."}, {"text_idx": "#000005", "text": "E penn-kentan\u0303 ar bloaz-man\u0303 en em vode stourmerien ar gallaoueg tro-dro d\u2019ar c\u2019henstroll Du galo, dam Yan, dam Ve\u0300r, kenurzhiet gant Berte\u0300gn Gale\u0300zz. C\u2019hoant o deus e vefe roet ur gwir blas d\u2019ar gallaoueg e Breizh-Uhel hep lemel hini ar brezhoneg ha rein\u0303 ur skeudenn bozitivel eus ar yezh. Ur garta hag ul label a vez kinniget gante. Ar garta evit ar c\u2019humuniou\u0300 hag ar strollegezhiou\u0300 lec\u2019hel. Al label evit ar c\u2019hevredigezhiou\u0300 hag an embregerezhiou\u0300. An daou a ginnig tamm pe damm ar memes traou\u0300. Ar pal eo talvoudekaat ha lakaat war wel ar gallaoueg er vuhez pemdeziek hag er vuhez foran. Ha dibaoe eo bet embannet o fal e miz C\u2019hwevrer diwezhan\u0303 o deus rastellet sinaduriou\u0300 e-leizh, kumuniou\u0300: Chavagn, Erce\u0308, Tremore\u0300,...; kevredigezhiou\u0300: Plum FM, UBAPAR, Nadoz-vor Embannaduriou\u0300, La Boe\u0301tt a Merlin, Skeudenn Bro Roazhon,..."}, {"text_idx": "#000006", "text": "Gant an dilennadegou\u0300 rannvroel a zeu, ne chom ket o stranin\u0303 ar stourmerien. 23 c\u2019hevredigezh hag a zifenn ar gallaoueg zo en em vodet evit goulenn ma vefe kemmet politikerezh yezh ar rannvro da gen\u0303ver yezh roman Breizh. N\u2019eus nemet 1% eus budjed ar rannvro evit yezhou\u0300 Breizh hag a vez gouestlet d\u2019ar gallaoueg. Goulenn a reont e vefe kresket ar budjed, e-touez kinnigou\u0300 all. O c\u2019hinnigou\u0300 a vo kaset d\u2019an dud war ar renk evit goulenn o son\u0303j."}, {"text_idx": "#000008", "text": "Da lenn ivez / A\u0300 lire e\u0301galement"}, {"text_idx": "#000010", "text": "Tunvezh Gloaguen-Grandjean, kazetennerez : \u00ab Div pe teir atersadenn bep sizhun e-pad 7 vloaz \u00bb"}, {"text_idx": "#000015", "text": "Ha war ar rouedadou\u0300 sokial..."}, {"text_idx": "#000016", "text": "9 straed Pinot Duclos 22000 Sant-Brieg"}]